Document ID: 32010R0596

REGOLAMENT TAL-KUMMISSJONI (UE) Nru 596/2010
tas-7 ta’ Lulju 2010
li jadatta r-Regolament (KE) Nru 1019/2002 dwar l-istandards ta’ marketing għaż-żejt taż-żebbuġa, minħabba l-adeżjoni tal-Bulgarija u r-Rumanija
IL-KUMMISSJONI EWROPEA,
Wara li kkunsidrat it-Trattat tal-Adeżjoni tal-Bulgarija u r-Rumanija,
Wara li kkunsidrat l-Att tal-Adeżjoni tal-Bulgarija u r-Rumanija, u partikolarment l-Artikolu 56 tiegħu,
Billi:
(1)
Jeħtieġ li jsir adattament tekniku lir-Regolament tal-Kummissjoni (KE) Nru 1019/2002 (1) minħabba l-adeżjoni tar-Repubblika tal-Bulgarija u tar-Rumanija fl-Unjoni Ewropea.
(2)
It-tieni subparagrafu ta’ Artikolu 9(1) tar-Regolament (KE) Nru 1019/2002 jistipula li l-Istati Membri għandhom jikkomunikaw lill-Kummissjoni l-miżuri meħtieġa biex tiġi żgurata l-konformità ma’ dak ir-Regolament, inkluż is-sistema tal-penalitajiet, mhux aktar tard mill-31 ta’ Diċembru 2002. Sabiex il-Bulgarija u r-Rumanija jingħataw il-possibbiltà li jissodisfaw dan ir-rekwiżit, għandha tiġi stabbilita data wara l-adeżjoni għal dawn l-Istati Membri.
(3)
Ir-Regolament (KE) Nru 1019/2002 għandu għalhekk ikun emendat skont dan.
(4)
Il-miżuri previsti f’dan ir-Regolament huma skont l-opinjoni tal-Kumitat tal-Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Fl-Artikolu 9(1) tar-Regolament (KE) Nru 1019/2002, għandu jiżdied is-subparagrafu li ġej:
“Il-Bulgarija u r-Rumanija jikkomunikaw lill-Kummissjoni l-miżuri msemmija fl-ewwel subparagrafu mhux aktar tard mill-31 ta’ Diċembru 2010, u l-emendi għal dawk il-miżuri qabel it-tmiem ta’ kull xahar li jiġi wara dak li fih ikunu ġew addottati.”
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-7 ta’ Lulju 2010.

Labels: 3
17
18